સ્થાપીત હિતોને લઈને યુનિવર્સિટીના કર્મચારી ગણ સહિત અધ્યાપકોમાં પણ નારાજગી જોવા મળી છે તો બીજી તરફ વિધાર્થીઓના શિક્ષણને લગતા અનેકવિધ પ્રશ્નો બાબતે અવાર નવાર આવેદનપત્ર આપી તેમના પ્રશ્નનો નિકાલ લાવવામાં પણ તંત્ર નિષ્ફળ રહેવા પામ્યું છે અને તેમાં પણ રાજકીય કાવાદાવાને લઈ યુનિવર્સિટીમાં રાજકીય પગપેસારો થઈ જવા પામ્યો છે અને જેને લઈ યુનિવર્સિટીની છબી ખરડાવા પામી છે ત્યારે યુનિવર્સિટીમાં નવા કુલપતિ તરીકે બી. એ. પ્રજાપતિએ કાર્યભાળ સંભાળી લીધો છે ત્યારે તેઓ સૌ પક્ષકારોને સાથે રાખી યુનિવર્સિટીના વિકાસને ઉચ્ચ સ્થાને લઈ જશે તેનું પ્લાનીંગ શરૃ કરી દીધું છે તો બીજી તરફ યુનિવર્સિટીના નવા કુલપતિએ યુનિવર્સિટીનો કાર્યભાળ સંભાળતાની સાથે જ ઉપકુલપતિની ટર્મ યુનિવર્સિટીના સ્ટેચ્યું એક્ટ-૧ર મુજબ પૂર્ણ થતી હોઈ હવે ઉપકુલપતિ તરીકે યુનિવર્સિટીમાં કોની નિમણૂંક કરવામાં આવશે તેની અટકળો શરૃ થઈ જવા પામી છે તો ઉપકુલપતિની પસંદગી માટે કુલપતિ દ્વારા બંધ કવરમાં ત્રણ જેટલા નામોની પસંદગી કરી રાજ્ય સરકારમાં મોકલવામાં આવે છે તેવી પધ્ધતિ ચાલી આવે છે ત્યારે યુનિવર્સિટીના કર્મચારી મંડળ તેમજ અધ્યાપકોમાં ભારે ગણગણાટ શરૃ થઈ જવા પામ્યો છે અને ઉપકુલપતી તરીકે કોણ આવે છે તેની અટકળો શરૃ થઈ જવા પામી છે.